سید غریب شاہ انجم (ودی دے 10 جنوری 1973ء) برج ”جدی“ (Capricorn)، حاکم استار ”زحل“ (Saturn)، مزاج ”خاکی“ (مشی)، نشانی ”گڈ“ (مش انا میل/)، ہجی نا حرف آک ”ج، گ“، ہم تب ایلو برج آک ”ثور، سنبلہ“، تب آن چَپ برج آک ”حمل، سرطان“، اسہ وڑ انا برج آک ”عقرب، قوص، دلو، حوت“، غیر جانبدار برجا آک، ”جوزا، اسد“، منطقہ البروج ”دہ میکو“، ودی دے ئی عدد ”8“ و مرکب عدد ”45“، لائف پاتھ عدد ”4“ ءِ۔
برج(جدی) والا بندغ اصول پسند و اصول آتا پابند مریک۔ اصول آتیا سختی اٹ عمل کیک۔ ہر گڑا ءِ ایلوفتا نشان تننگ کن کننگ آن نفرت کیک۔ اُست خواہی، محنت اٹ کاریم کرسا تینا کارکڑد ءِ نشان تننگ نا خواہندار مریک، تینا ذہنی لائخی اٹ ویل آتا ایسری کن محنت کیک، ہر کاریم ءِ اونا شین اٹ مون آ دننگ و مناسب وخت انا زی آ اونا نتیجہ ءِ خواہک۔
فلکیات نا چاہندار آتا رد اٹ برج ”جدی“ والا بندغ سخت مزاج مریک، ظاہری نمود و نمائش آن مُرّ، محنتی، ہر کاریم ءِ تینا اُست انا ہیجکامی اٹ کروک، کاروبار، تحقیق و تفتیش، تصنیف و تالیف اٹی ہم تینا مٹ تینٹ ءِ۔ شاندار شخصیت نا مالک ءِ۔ اونا طب سخت ءِ، چندی کنفیوژن آتیان بچنگ کن اونا طب ءِ پُہہ مننگ المی ءِ۔ دا برج والا بندغ تینا ہیت انا انکار ءِ بننگ خواپک۔ بھروسہ کڑزک، و تینا بھروسہ کروک آتے فائدہ تننگ اٹی خوش مریک۔ مخلوق نا سفت کننگ آن اونا ہمت و حوصلہ زیات مریک۔ بھاز جوان ءُ وڑ اسے ٹی، محنت اٹ کاریم کننگ ءِ اولیت ایتک۔ ہرکاریم اٹی جوان سونج رونج کروک مریک، ہرا وخت تینا کاریم ءِ جوان سونج رونج کرسا سرجم کیک تو بھاز اُست جم مریک۔ دانگ اینگ تینا مون پیری خلنگ وخت انا زیان کننگ ءِ جوان تکپک۔ تینا آخبت ءِ خواری و محنت آ سوگو کروک، مچٹ بندغ آتتون دوستی تخک، ولے قابل اعتماد دوستی وڑک تے۔ مسخت کن تینابے کچ سنجیدہ مریک، مسخت ءِ دوئی کننگ کن بھاز احتیاط اٹ کاریم کروک مریک۔
سید غریب شاہ انجم نا ودی دے ئی عدد ”8“ ءِ۔ علم الاعداد نا چاہندار آتا رد اٹ دا عدد نا بندغ حساس مریک، ہر گڑاءِ محسوس کیک۔ غلط فہمی تا ہم زو گواچی مننگ کیک۔ علم الاعداد نا چاہندار ”کیرو“ نا پاننگ نا رد اٹ ودی دے ئی نمبر ”8“ خوش بختی نا مون اٹی اڑانگ ہم ودی کیک۔
سید غریب شاہ انجم نا مرکب عدد
مرکب عدد ”54“ مرکب عدد ”45“ نا بریبر ءِ۔ دا مرکب عدد اسہ زوراور ءُ عدد اسے۔ پین چندی خاصیت آتتون اوار ادبی معاملہ غاتتون ہم تعلق تخک و سرسہبی نا مستائی نا سوب مریک۔
سید غریب شاہ انجم نا لائف پاتھ (1+10+1+9+7+3=22–2+2=4) عدد ”4“ ءِ۔
نومرالوجسٹ آتا رد اٹ لائف پاتھ عدد ”7“ اسہ تنیائی وڑوک ءُ عدد اسے۔ دا عدد (7) والا بندغ تینا جند انا آزموندہ غاتیان ہیل کننگ خواہک۔ علم و دانائی ءِ کاریم اٹ اتیک۔ تینا منشاء نا رد اٹ کاریم کننگ خواہک۔ تینا کار و کڑد نا درشانی ءِ ہمو وخت کننگ کیک ہرا وخت کہ مچے بھاز یکئی ٹی رہینگے۔ مڑوئی مچٹ بھاز متکبر مریک۔ ایلوفتا سلاہ ءِ خاص وڑ انا اہمیت تفک۔
سید غریب شاہ انجم نا برج ”جدی“ ءِ۔ براہوئی زبان نا دا شاعر، ادیب و دانشور آک ہم ”جدی“ برج انا ءُ:
عبدالصمد شاہین (یکم جنوری1931ء)، حاجی عبداللطیف بنگلزئی (یکم جنوری 1954ء)، پروفیسر منظور بلوچ (یکم جنوری 1970ء)، نادر شاہوانی (یکم جنوری 1964ء)، سلطان احمد شاہوانی (5 جنوری 1962ء)، حمیرا صدف (17 جنوری 1978ء)۔
ہفتئی تلار
تاک: 31
27-21اگست 2021ء
پنہ: 07
